กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางพลับตำบลหัวโพธิ์ตำบลศรีสำราญ ตำบลสองพี่น้องตำบลต้นตาลตำบลเนินพระปรางค์ และตำบลบางเลนอำเภอสองพี่น้องจังหวัดสุพรรณบุรีพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือเริ่มต้นจากเส้นตั้งฉากระยะ ๓๐๐ เมตร กับศูนย์กลางทางรถไฟสายหนองปลาดุก - สุพรรณบุรีฟากตะวันตก ตรงจุดที่อยู่ห่างจากถนนศรีสำราญ ๓ บรรจบกับแนวเขตทางรถไฟสายหนองปลาดุก- สุพรรณบุรี ฟากตะวันออก ไปทางทิศเหนือ ตามแนวทางรถไฟสายหนองปลาดุก สุพรรณบุรี เป็นระยะ ๒,๐๐๐ เมตร จากจุดนี้เป็นแนวเส้นตรงไปทางทิศตะวันออก บรรจบกับทางหลวงแผ่นดินหมายเลข ๓๒๖๐ ฟากตะวันตก ตรงจุดที่อยู่ห่างจากถนนไปบ้านท้ายวัด- ท่าจัด บรรจบกับทางหลวงแผ่นดินหมายเลข ๓๒๖๐ ฟากตะวันตก ไปทางทิศตะวันออกเฉียงเหนือตามแนวทางหลวงแผ่นดินหมายเลข ๓๒๖๐ เป็นระยะ ๕๐๐ เมตรทิศตะวันออก เป็นเส้นตรงไปทางทิศตะวันออกเฉียงใต้จนบรรจบกับจุดที่อยู่บนลำรางบางบำหรุ ฝั่งเหนือ ตรงจุดที่เป็นจุดบรรจบของลำรางศาลเจ้าลำรางบางบำหรุ และคลองบางเลน แล้วเลียบไปตามคลองบางเลน ฝั่งตะวันออก และคลองสองพี่น้องฝั่งตะวันออก จนบรรจบจุดที่คลองสองพี่น้องบรรจบกับลำรางบางกระทุมทิศใต้ เลียบไปตามลำรางบางกระทุ่ม ฝั่งใต้จนบรรจบกับเส้นขนานระยะ ๒๐๐ เมตร กับศูนย์กลางถนนราษฎร์อุทิศ และเป็นเส้นขนานระยะ ๒๐๐เมตร กับศูนย์กลางถนนราษฎร์อุทิศ ไปทางทิศตะวันตกเฉียงเหนือ เส้นขนานระยะ ๒๐๐ เมตรกับศูนย์กลางถนนดอนกลาง อำเภอเก่า ไปวัดศรีเฉลิมเขตไปทางทิศตะวันตกเฉียงใต้ จนบรรจบเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๓๔๒๒ และเป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๓๔๒๒ ไปทางทิศตะวันตกเฉียงเหนือจนบรรจบถนนไปอ่างเก็บน้ำลาดหวายสอ ฟากใต้ เลียบไปตามถนนรอบอ่างเก็บน้ำลาดหวายสอ ฟากใต้เลียบคลองส่งน้ำ ฝั่งตะวันตก ไปบรรจบกับถนนสาธารณะไม่ปรากฏชื่อ ไปทางทิศตะวันตกเฉียงใต้ตามแนวถนนสาธารณะไม่ปรากฏชื่อ เป็นระยะ ๑๕๐ เมตร เป็นเส้นตรงไปทางทิศตะวันตกเฉียงเหนือจนบรรจบกับถนนไปบ้านหัวสะแก ตรงจุดที่อยู่ห่างจากถนนไปบ้านหัวสะแกบรรจบกับถนนคลองส่งน้ำชลประทานไปทางทิศใต้ ตามแนวถนนไปบ้านหัวสะแกเป็นระยะ ๖๐๐ เมตร และเป็นเส้นตรงไปทางทิศตะวันตกเฉียงเหนือจนบรรจบแนวเขตทางรถไฟสายหนองปลาดุก - สุพรรณบุรี ตรงจุดที่ห่างจากจุดบรรจบของถนนศรีสำราญ๓ กับทางรถไฟสายหนองปลาดุก - สุพรรณบุรี ไปทางทิศใต้ ตามแนวทางรถไฟสายหนองปลาดุก -สุพรรณบุรี เป็นระยะ ๕๐๐ เมตร และเป็นเส้นตั้งฉากกับศูนย์กลางทางรถไฟสายหนองปลาดุก- สุพรรณบุรี เป็นระยะ ๓๐๐ เมตรทิศตะวันตกเป็นเส้นขนานระยะ ๓๐๐ เมตร กับศูนย์กลางทางรถไฟสายหนองปลาดุก - สุพรรณบุรี ไปทางทิศเหนือ จนบรรจบจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณดังต่อไปนี้๒.๑ ทิศเหนือ จดเส้นขนานระยะทาง ๑๕ เมตร กับคลองสองพี่น้องฝั่งใต้ทิศตะวันออก จดลำรางอีไฟ ฝั่งตะวันตก และเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๓๒๖๐ทิศใต้จดเส้นขนานระยะ ๑๕ เมตร กับคลองสองพี่น้อง ฝั่งเหนือทิศตะวันตกจดเส้นขนานระยะ ๑๕ เมตร กับคลองสองพี่น้อง ฝั่งตะวันออก๒.๒ทิศเหนือ จดเส้นขนานระยะ ๕๐ เมตร กับคลองส่งน้ำชลประทาน ฝั่งใต้ เส้นขนานระยะ ๒๕๐ เมตรกับศูนย์กลางถนนคลองส่งน้ำชลประทาน โรงเรียนบางลี่วิทยา เส้นขนานระยะ ๔๐๐ เมตร กับศูนย์กลางถนนบางลี่ หนองวัลย์เปรียง และลำรางสาธารณะ ฝั่งใต้ทิศตะวันออกจดถนนศรีสำราญ ๑ ฟากตะวันตกทิศใต้จดเส้นขนานระยะ ๑๕๐ เมตร กับศูนย์กลางถนนบางลี่ หนองวัลย์เปรียง เส้นตั้งฉากกับถนนบางลี่ หนองวัลย์เปรียง ฟากเหนือ ตรงจุดที่อยู่ห่างจากถนนศรีสำราญ๑ บรรจบกับถนนบางลี่ หนองวัลย์เปรียง ฟากเหนือ ไปทางทิศตะวันตกเฉียงใต้ตามแนวถนนบางลี่ หนองวัลย์เปรียง เป็นระยะ ๓๐๐ เมตร และเป็นเส้นเลียบถนนบางลี่ หนองวัลย์เปรียง ฟากเหนือ ไปทางทิศตะวันตกเฉียงใต้ทิศตะวันตกจดถนนคลองส่งน้ำชลประทาน ฟากตะวันออก และฟากเหนือ๒.๓ทิศเหนือ จดเส้นขนานระยะ ๑๕ เมตร กับคลองสองพี่น้อง ฝั่งใต้ทิศตะวันออกจดเส้นขนานระยะ ๒๐๐ เมตร กับศูนย์กลางถนนราษฎร์อุทิศ และเส้นขนานระยะ ๑๕ เมตร กับคลองสองพี่น้องฝั่งตะวันตก และฝั่งใต้ทิศใต้จดถนนราษฎร์อุทิศซอย ๑๓ (ซอยหมอสุข) ฟากเหนือ และถนนราษฎร์อุทิศ ฟากเหนือทิศตะวันตกจดถนนเทศบาล ๒ (สองพี่น้อง - คลองมะดัน) ฟากเหนือ และเส้นขนานระยะ ๑๐๐เมตร กับศูนย์กลางถนนราษฎร์อุทิศ เส้นขนานระยะ ๑๕ เมตร กับลำรางบางน้อย ฝั่งตะวันออกและฝั่งเหนือถนนเทศบาล ๑ (บางลี่ - คลองมะดัน) ฟากตะวันออกและทางหลวงแผ่นดินหมายเลข ๓๒๖๐ ฟากตะวันออก๒.๔ทิศเหนือ จดถนนบางลี่ - หนองวัลย์เปรียง ฟากใต้ ไปทางทิศตะวันออกเฉียงเหนือ และเลียบสวนสาธารณะลาดเข็มทองทิศตะวันออกจดถนนเทศบาล ๑ (บางลี่ - คลองมะดัน) ฟากตะวันตกทิศตะวันตกจดถนนคลองส่งน้ำชลประทาน ฟากตะวันออก๒.๕ทิศเหนือ จดถนนศรีสำราญ ๒ ฟากใต้ และถนนคลองส่งน้ำชลประทาน ฟากใต้ทิศตะวันออกจดถนนบางลี่ - หนองวัลย์เปรียง ฟากเหนือ และถนนคลองส่งน้ำชลประทาน ฟากเหนือ ตรงจุดที่ถนนคลองส่งน้ำชลประทานบรรจบกับถนนบางลี่- หนองวัลย์เปรียงทิศใต้เป็นเส้นเลียบถนนบางลี่ - หนองวัลย์เปรียง ฟากเหนือ ไปทางทิศตะวันออกเฉียงใต้ จนถึงจุดที่ถนนบางลี่- หนองวัลย์เปรียง บรรจบกับทางหลวงแผ่นดินหมายเลข ๓๒๖๐ทิศตะวันตกเลียบถนนคลองส่งน้ำชลประทาน ฟากตะวันออก ไปทางทิศตะวันตกเฉียงเหนือ จนบรรจบกับทางรถไฟสายหนองปลาดุก- สุพรรณบุรี ฟากตะวันออก เลียบทางรถไฟสายหนองปลาดุก - สุพรรณบุรี ฟากตะวันออก ไปทางทิศเหนือและเลียบถนนคลองส่งน้ำชลประทาน ฟากใต้ ไปทางทิศตะวันออก๒.๖ทิศเหนือ จดทางหลวงแผ่นดินหมายเลข ๓๒๖๐ ฟากใต้ ถนนบางลี่ - หนองวัลย์เปรียง ฟากใต้ถนนโพธิ์อ้น - หวายสอ ฟากตะวันตก และเส้นขนานระยะ ๒๐๐ เมตร กับศูนย์กลางถนนบางลี่ -หนองวัลย์เปรียงทิศตะวันออกจดถนนคลองส่งน้ำชลประทาน ฟากตะวันตก และเส้นตรงที่ต่อตรงจากถนนคลองส่งน้ำชลประทาน ฟากตะวันตกไปทางทิศตะวันออกเฉียงใต้ ผ่านถนนเทศบาล ๒ (สองพี่น้อง - คลองมะดัน)ถึงจุดที่ห่างจากถนนเทศบาล ๒ (สองพี่น้อง - คลองมะดัน)ฟากใต้ เป็นระยะทาง ๙๐ เมตร และเป็นเส้นตรงที่ลากจากจุดที่อยู่บนปลายเส้นตรงดังกล่าวไปทางทิศตะวันออกเฉียงใต้ จนบรรจบกับถนนสาธารณะไม่ปรากฏชื่อ ฟากตะวันตก ที่จุดซึ่งอยู่ห่างจากถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๓๔๒๒ ฟากเหนือ ไปทางทิศตะวันออกเฉียงเหนือ ตามแนวถนนสาธารณะไม่ปรากฏชื่อเป็นระยะ ๓๘๐ เมตรทิศใต้จดถนนสาธารณะไม่ปรากฏชื่อ ฟากเหนือ และเส้นตรงที่ลากจากจุดที่อยู่บนทางหลวงแผ่นดินหมายเลข๓๔๒๒ ฟากใต้ ตรงจุดที่ถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๓๔๒๒ ไปทางทิศตะวันตกเฉียงใต้จนบรรจบกับถนนสาธารณะไม่ปรากฏชื่อ และถนนสาธารณะไม่ปรากฏชื่อ ฟากเหนือทิศตะวันตกจดเส้นตรงที่ต่อตรงจากถนนคลองส่งน้ำชลประทาน ฟากตะวันออก ไปทางทิศตะวันออกเฉียงใต้จนบรรจบกับถนนสาธารณะไม่ปรากฏชื่อ ฟากเหนือ และถนนคลองส่งน้ำชลประทาน ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายกฎกระทรวงนี้ข้อ๑/๑[๒] การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงาน และพื้นที่ส่วนอื่นที่อยู่ภายในอาคารมารวมคำนวณด้วยข้อ ๒ ให้กำหนดพื้นที่บางส่วนในท้องที่บางส่วนตำบลบางพลับตำบลหัวโพธิ์ ตำบลศรีสำราญ ตำบลสองพี่น้อง ตำบลต้นตาล ตำบลเนินพระปรางค์ และตำบลบางเลนอำเภอสองพี่น้อง จังหวัดสุพรรณบุรี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทางหรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนของพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบางพลับตำบลหัวโพธิ์ ตำบลศรีสำราญ ตำบลสองพี่น้อง ตำบลต้นตาล ตำบลเนินพระปรางค์ และตำบลบางเลนอำเภอสองพี่น้อง จังหวัดสุพรรณบุรี พ.ศ. ๒๕๔๗(ดูข้อมูลจากภาพกฎหมาย)หมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางพลับ ตำบลหัวโพธิ์ ตำบลศรีสำราญ ตำบลสองพี่น้อง ตำบลต้นตาลตำบลเนินพระปรางค์ และตำบลบางเลน อำเภอสองพี่น้อง จังหวัดสุพรรณบุรี ลงวันที่ ๒ กันยายน๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาคาร พ.ศ. ๒๕๒๒บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ กฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท พ.ศ. ๒๕๕๙[๓]หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีการประกาศใช้บังคับกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท จำนวน ๑๔๗ ฉบับ แต่กฎกระทรวงดังกล่าวไม่ได้กำหนดหลักเกณฑ์การคิดคำนวณพื้นที่ใช้สอยอาคารพาณิชยกรรมประเภทค้าปลีกค้าส่งทำให้เกิดปัญหาความชัดเจนในการคำนวณพื้นที่ใช้สอยอาคารดังกล่าวประกอบกับปัจจุบันได้มีการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทที่ครอบคลุมพื้นที่ทั้งจังหวัดโดยมีหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งในกฎกระทรวงดังกล่าวแล้วสมควรกำหนดหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่ง เพื่อให้ประชาชนเกิดความชัดเจนในการปฏิบัติตามกฎหมายและแนวทางการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทเป็นไปโดยสอดคล้องกันจึงจำเป็นต้องออกกฎกระทรวงนี้สายสัมพันธ์/จัดทำ๘ ตุลาคม ๒๕๖๓อรญา/ตรวจ๒๕ มกราคม ๒๕๖๔[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๑๓๒ (เล่มที่ ๔)/๓ กันยายน ๒๕๔๗[๒] ข้อ๑/๑ เพิ่มโดยกฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท พ.ศ.๒๕๕๙[๓]ราชกิจจานุเบกษา เล่ม ๑๓๓/ตอนที่ ๘๖ ก/หน้า ๒๒/๓๐ กันยายน ๒๕๕๙